-आज बिहार थाना क्षेत्र के भगवंत नगर कस्बा के पक्का तालाब में ग्रामीणों को एक शव पानी में तैरता दिखाई पड़ा। शव बीचो-बीच पानी में तैर रहा था। ग्रामीणों ने तुरंत बिहार थाना क्षेत्र की भगवंत नगर चौकी को जानकारी दी ।सूचना पर पहुंचे भगवंत नगर चौकी इंचार्ज हरिमोहन सिंह जी ने अपने साथी सिपाहियों को लेकर तुरन्त मौके पर पहुंचे। जहां पानी में शव तैरता दिखाई पड़ा। चौकी इंचार्ज ने अपने साथियों एवं ग्रामीणों की सहायता से शव को काफी मशक्कत के बाद बाहर निकाल पाया। ग्रामीण नहाते वक्त हादसा होने की आशंका जता रहे हैं। तालाब में शव होने की जानकारी पर आये क्षेत्र के लोगों ने शव की पहचान बिहार थाना क्षेत्र के अकठी गांव के सुंदर रैदास के रूप में की। उन्होंने बताया की सुंदर रैदास 1 दिन पूर्व से घर से गायब था जो कि शराबी एवं मंदबुद्धि के साथ-साथ बैंड पार्टी में नगाड़ा बजाकर जीवन यापन करता था।